Majstrovstvá Európy vo futbale 1976 – Finále

Finále majstrovstiev Európy 1976 sa hralo 20. júna 1976 v Belehrade. Reprezentácia Československa v ňom zvíťazila nad favorizovaným mužstvom Nemeckej spolkovej republiky, po nerozhodnom výsledku 2:2 po predĺžení prvýkrát v histórii ME rozhodol o víťazovi penaltový rozstrel. Pre československý futbal to bol najväčší úspech v jeho histórii, po dvoch strieborných medailách z majstrovstiev sveta 1934 a 1962 a treťom mieste z premiérových majstrovstiev Európy 1960 vybojovali futbalisti s levom na prsiach medailu najcennejšiu. Výraznou mierou k tomu prispeli slovenskí hráči, tvoriaci v tom čase základ reprezentácie Československa. EURO 1976: Najväčší úspech slovenského futbalu Osem Slovákov nastúpilo v základnej zostave, Ladislav Jurkemik zasiahol do hry v druhom polčase, Jaroslav Pollák hral v semifinálovom zápase s Holandskom. Členmi výberu boli aj Alexander Vencel, Dušan Herda, Pavol Biroš, Dušan Galis a Pavol Michálik, celkom bolo v 20-člennom kádri 15 slovenských futbalistov.

 Cesta do finále 
ME 1976  SúperVýsledkySúperVýsledkyštvrťfinále <center>2:0, 2:2<center>1:1, 2:0semifinále <center>3:1 pp<center>4:2 pp

Poznámka: Na záverečnom turnaji hrali len štyri mužstvá, štvrťfinále sa hralo na dva zápasy doma-vonku

 Priebeh zápasu 
Po semifinálovom víťazstve nad Holandskom (3 :1 po predĺžení) nastúpili československí futbalisti bez rešpektu aj proti obhajcom európskeho titulu a úradujucim majstrom sveta. Jaroslava Polláka vylúčeného v semifinálovom zápase nahradil v zostave útočník Slovana Bratislava Ján Švehlík, ktorý už v 8. minúte strelou do pravého dolného rohu brány otvoril skóre. V 25. minúte po priamom kope odhlavičkoval Franz Beckenbauer loptu na hranicu šestnástky a Karol Dobiaš ľavou nohou strelou k žrdi zvýšil na 2 : 0. Trojgólové vedenie mohol zabezpečiť Marián Masný, po úniku si obhodil vybiehajúceho brankára Maiera, lopta však tesne minula ľavú žrď. V 28. minúte súper znížil, Dieter Müller strelou z voleja zo vzdialenosti šesť metrov upravil stav zápasu na 1 : 2. V druhom polčase zatlačili hráči NSR našich futbalistov do defenzívy, Ivo Viktor však držal stav 2:1. V posledných sekundách sme inkasovali vyrovnávajúci gól, po rohovom kope Bonhofa hlavičkoval Bernd Hölzenbein. V predĺžení dochádzali obom súperom sily, po 120 minutách sa o víťazovi nerozhodlo. 

Pôvodne sa mal fnálový zápas v prípade nerozhodného výsledku o dva dni opakovať, zasiahla však futbalová diplomacia. Po vzájomnej dohode oboch finalistov a po schválení riadiacim výborom UEFA rozhodli prvý raz v histórii o víťazovi významného medzinárodného turnaja strely zo značky pokutového kopu. Československí strelci boli pri kopaní penált neomylní Československí hráči ani raz v penaltách nezaváhali, v štvrtej sérii Uli Hoeness mieril vysoko nad brvno Viktorovej brány a o našom víťazstve rozhodol futbalový „básnik“ Antonín Panenka. Jeho penalta vošla do futbalovej histórie pod názvom „vršovický dloubák“ Panenka vynálezce vršovického dloubáku, loptu poslal oblúčikom do stredu brány. Franz Beckenbauer hrajúci svoj 100. medzištátny zápas už nemusel kopať, Československo sa stalo majstrom Európy!

 Štatistika zápasu 

 B1 Ivo Viktor (Dukla Praha)S2 Karol Dobiaš (Spartak Trnava)   O3 Jozef Čapkovič (Slovan Bratislava)O4 Anton Ondruš 13px|Captain(Slovan Bratislava) O5 Ján Pivarník (Slovan Bratislava)O12Koloman Gögh (Slovan Bratislava)S7 Antonín Panenka (Bohemians Praha)S8 Jozef Móder  (Lokomotíva Košice) Ú17Ján Švehlík (Slovan Bratislava)  Ú10Marián Masný (Slovan Bratislava)Ú11Zdeněk Nehoda  (Dukla Praha)Striedania:O6 Ladislav Jurkemik  (Inter Bratislava)  Ú16František Veselý  (Slavia Praha)  Tréner: Václav Ježek Asistent trénera Jozef Vengloš B1 Sepp MaierO 5 Franz Beckenbauer 13px|CaptainO 2 Berti VogtsO3 Bernard DietzO 4 Hans-Georg SchwarzenbeckS 6 Herbert Wimmer   S 7 Rainer BonhofÚ 8 Uli HoenessS 10Erich Beer   Ú 9 Dieter MüllerÚ 11Bernd HölzenbeinStriedania:S 15Heinz Flohe   S 14Hans Bongartz   Tréner:Helmut Schön

 Pozri aj 
 Česko-slovenské národné futbalové mužstvo
 Slováci v česko-slovenskej futbalovej reprezentácii

 Referencie 

 Literatúra 
 Ladislav Grünner: Majstrovstvá Európy vo futbale 1960-1984, Šport a Smena, 1985

Kategória:Majstrovstvá Európy vo futbale 1976
Kategória:Futbalové zápasy
Kategória:Futbal v Česko-Slovensku
Kategória:Úspechy slovenského futbalu